Inuit-tatoveringer

Inuit-tatovører bruger ikke maskiner, når de laver inuit-tatoveringer, men forsøger at imitere de traditionelle metoder.

Tatoveringerne bliver syet med nål og tråd, hvor tråden er dyppet i blæk, så det efterlader et depot af blæk i huden.

Tatoveringerne har været mest udbredt blandt kvinder, men også mænd har haft dem.

Hos mændene er de blevet tolket som fangstmærke, som symboliserede sjælen fra de store hvaler, de havde dræbt.

I det moderne Grønland er det også mest kvinder, der bærer tatoveringerne, men der er også nogle mænd, som har valgt at blive tatoveret.

Tatoveringerne er mest udbredt i de større byer i Grønland.